கேள்வி: சலுப்பபட்டி குறித்து விரிவாக சொல்லுங்கள்.
பதில்: சலுப்பபட்டி (''Saluppapatti'') என்பது மதுரை மாவட்டம் ஒரு கிராமம். இந்தக் கிராமம் மதுரையிலிருந்து மேற்கில் 45 கி.மீ. தொலைவில் மேற்குத் தொடர்ச்சி மலையின் அருகில் அமைந்துள்ளது. இந்தியா விடுதலை அடைவதற்கு முன்பு ஆங்கிலேயர் ஆட்சிக் காலத்தில் சாப்டூர் பாளையம் ஒரு கிராமமாக இருந்தது. இங்கு வசிக்கும் மக்கள் அனைவரும் தாங்கள் தாய்மொழி தமிழ் மொழியை அடிப்படையாகக் கொண்டவர்களாகவும், ஒரே சமுதாயத்தைச் சேர்ந்தவர்களாகவும், வேளாண்மை தொழிலை விரும்பி செய்பவர்களாகவும் உள்ளனர். இந்த ஊரைச் சேர்ந்த இளைஞர்கள் பலர் இந்திய இராணுவம் பணியாற்றி வருகின்றனர். இந்த ஊரிலிருப்பவர்களில் எண்பது விழுக்காடு இளைஞர்கள் தங்களது பள்ளிப்படிப்பை முடித்தவுடன், தனது தாய் நாட்டிற்கு சேவை செய்வதற்காகவே இராணுவ பணிக்கு செல்வதிலேயே அதிகம் ஆர்வம் காட்டுகின்றனர்.
கேள்வி: சலுப்பபட்டி - தொழில் பற்றி தகவல் சொல்.
பதில்: படிமம்: Paddy.jpg இவ்வூர் மக்களின் முக்கியத் தொழிலாக விவசாயம் இருக்கிறது. இங்குள்ள நன்செய் நிலங்களுக்கு சலுப்பபட்டி கண்மாய் முக்கிய நீர் ஆதாரமாக உள்ளது. தமிழகத்தின் தென்மேற்கு பருவப் பெயர்ச்சிக் காற்று மேற்குத் தொடர்ச்சி மலைகளில் பெய்யும் மழை நீர் சாப்டூர், அத்திபட்டி கண்மாய்கள் நிரம்பிய பின்பு சலுப்பபட்டி கண்மாயை வந்தடைகிறது. சலுப்பபட்டி கண்மாய் குடிசேரி, சலுப்பபட்டி, தொட்டணம்பட்டி இந்த மூன்று கிராமங்களின் விவசாயப் பணிகளுக்குத் தேவையான நீரை வழங்குகிறது. நன்செய் நிலங்களில் பருவமழை காலங்களில் நெல் பயிரிடப்படுகின்றது. கோடைக் காலங்களில் பருத்தி, சோளம், கம்பு போன்றவை பயிரிடப்படுகின்றன. ஊரைச் சுற்றி அமைந்துள்ள ''படுகைக்காடு'' மற்றும் ''பொட்டல்காடு'' என்றழைக்கப்படும் நிலங்கள் கிணற்று நீரால் பாசனம் பெறுகின்றன. இங்கு பருத்தி, சோளம், வெங்காயம் போன்றவை பயிரிடப்படுகின்றன. ஊரின் தெற்கே அமைந்துள்ள ''கரிசல்காடு'' என்றழைக்கப்படும் கரிசல் மண் நிலங்களில் வானம்பாரி எனப்படும் மழை நீரை நம்பி மக்காச்சோளம் அதிக அளவில் பயிரிடப்படுகின்றன. கிணற்று நீர் பாயும் கரிசல்மண் நிலங்களில் நெல், நிலக்கடலை, கரும்பு, பருத்தி, மக்காச்சோளம், தக்காளி, மிளகாய் போன்றவைகளை விளைவிக்கின்றனர்.
கேள்வி: சலுப்பபட்டி - போக்குவரத்து குறித்து விரிவாக சொல்லுங்கள்.
பதில்: இங்கிருந்து மதுரை விமான நிலையம் 43 கி.மீ. தொலைவிலும், திருமங்கலம் தொடருந்து நிலையம் 28 கி.மீ. தொலைவிலும் உள்ளது. மதுரை, விருதுநகர், தேனி, திருமங்கலம், பேரையூர், உசிலம்பட்டி போன்ற ஊர்களிலிருந்து சலுப்பபட்டி வழியாக அரசு மற்றும் தனியார் பேருந்துகள் இயக்கப்படுகின்றன.